Tarptautinė telekomunikacijų sąjunga

Tarptautinė telekomunikacijų sąjunga (TTS; ) – seniausia vis dar egzistuojanti JTO dukterinė organizacija. Ji buvo įkurta kaip Tarptautinė telegrafo sąjunga 1865 metų gegužės 17 dieną Paryžiuje. Jau beveik 145 metus TTS koordinuoja pasaulinį radijo ryšio spektro naudojimą, skatina tarptautinę kooperacija satelitų orbitų pasirinkimo atžvilgiu, taip pat prisidėjo prie komunikacijų sistemos tobulinimo besivystančiose pasaulio šalyse.

TTS taip pat organizuoja tarptautines ir regionines parodas bei forumus, tokius kaip „ITU TELECOM WORLD“, kuriuose idėjomis dalintis susirenka įtakingi valstybių bei telekomunikacijų industrijos atstovai.

TTS veiklos kryptys labai įvairios: nuo interneto iki naujausių belaidžių telekomunikacijos technologijų, nuo oro ir jūrinės navigacijos iki radijo astronomijos ir satelitais grįstos meteorologijos.

TTS būstinė yra įsikūrusi Ženevoje, Šveicarijoje, organizaciją sudaro 191 šalys narės bei apie 700 telekomunikacijų sektoriaus atstovų.

 TTS padaliniai 

Radijo-komunikacijos padalinys (ITU-R): reguliuoja tarptautinį radijo dažnių spektrą ir satelitų orbitas.

Standartizacijos padalinys (ITU-T): TTS padalinys, kurio pagrindinė užduotis vienodų standartų išlaikymas šalyse narėse.

Vystymosi padalinys (ITU-D): įkurtas padėti sukurti nešališką, tvarų ir prieinamą priėjimą prie informacijos bei komunikacinių technologijų.

Generalinis Sekretoriatas, kuriam vadovauja generalinis sekretorius, atlieka kasdienius TTS ir jos padalinių sprendimus.

 Vadovybė 

TTS yra valdoma generalinio sekretoriaus, kurį šalys narės renka ketverių metų kadencijai.

2006 metais Antalijoje, Turkijoje, TTS šalys narės išrinko dr. Hamadoun Touré iš Malio naujuoju sąjungos generaliniu sekretoriumi.Touré rinkimų ataskaita 

 TTS direktoriai ir generaliniai sekretoriai 
TTS direktoriaiVardas, pavardėKadencijos pradžiaKadencijos pabaigaŠalisLouis Curchod1869 m. sausio 1 d.1872 m. gegužės 4 d.25px ŠveicarijaKarl Lendi1872 m. gegužės 24 d.1873 m. sausio 13 d.25px ŠveicarijaLouis Curchod1873 m. vasario 23 d.1889 m. spalio 18 d.25px ŠveicarijaAugust Frey1890 m. vasario 25 d.1890 m. birželio 28 d.25px ŠveicarijaTimotheus Rothen1890 m. lapkričio 26 d.1897 m. vasario 11 d.25px ŠveicarijaEmil Frey1897 m. kovo 11 d.1921 m. rugpjūčio 1 d.25px ŠveicarijaHenri Étienne1921 m. rugpjūčio 2 d.1927 m. fruodžio 16 d.25px ŠveicarijaJoseph Räder1928 m. vasario 1 d.1934 m. spalio 30 d.25px ŠveicarijaFranz von Ernst1935 m. sausio 1 d.1949 m. sausio 1 d.25px ŠveicarijaGeneraliniai SekretoriaiLéon Mulatier1950 m. ausio 1 d.1953 m. sausio 1 d.25px PrancūzijaMarco Aurelio Andrada1954 m. sausio 1 d.1958 m. birželio 18 d.25px ArgentinaGerald C. Cross1964 m. sausio 1 d.1965 m. spalio 28 d.25px Jungtinės Amerikos Valstijos Manohar Balaji Sarwate1965 m. spalio 30 d.1967 m. vasario 19 d.25px Indija Mohamed Ezzedine Mili1967 m. vasario 20 d.1982 m. gruodžio 31 d.25px TunisasRichard E. Butler1983 m. sausio 1 d.1989 m. spalio 31 d.25px AustralijaPekka Tarjanne1989 m. lapkričio 1 d.1999 m. sausio 31 d.25px SuomijaYoshio Utsumi1999 m. vasario 1 d.2006 m. gruodžio 31 d.25px JaponijaHamadoun Touré2007 m. m. sausio 1 d.dabar25px Malis

 Narystė 
TTS nare gali tapti bet kuri de jure pripažinta valstybė. Organizacijos veikloje taip pat gali dalyvauti ir privačios bendrovės, tokios kaip: ryšio tiekėjai, komunikacijų įrangos gamintojai, privatūs investuotojai, tyrimų organizacijos, tarptautinės ir regioninės telekomunikacijų organizacijos.

 Nuorodos 
 Oficiali TTS svetainė
 TTS istorija iš jų oficialios svetainės
 TTS „Telecom World 2009“ parodos informacija 

 Išnašos 

Kategorija:Standartizacijos organizacijos
Kategorija:Tarptautinės organizacijos